Aneks H

Zavod za zapošljavanje Crne Gore je 02.09.2019. godine potpisao Ugovor o dodjeli direktnog granta sa Ministarstvom finansija – Direktorat za finansiranje i ugovaranje sredstava EU pomoći (br.ugovora: CFCU/MNE/086), u okviru Sektorskog operativnog programa za zapošljavanje, obrazovanje i socijalnu zaštitu 2015-2017, a u cilju sprovođenja daljih aktivnosti na realizaciji projekta “Program grantova za samozapošljavanje”, te u skladu sa projektnim aktivnostima zaključuje sljedeći

**UGOVOR**

**O DODJELI BESPOVRATNIH SREDSTAVA ZA SAMOZAPOŠLJAVANJE**

Zaključen između,

**Zavoda za zapošljavanje Crne Gore**, Bulevar revolucije br. 5, 81000 Podgorica (u daljem tekstu Zavod), kojeg zastupa direktor Suljo Mustafić (u daljem tekstu: Zavod) i

Naziv preduzeća/ ime i prezime preduzetnika

Prebivalište/registrovano sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kojeg zastupa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljem tekstu Korisnik)

1. **OPŠTE ODREDBE**

Član 1.

1. Ovim Ugovorom o dodjeli bespovratnih sredstava za samozapošljavanje (u daljem tekstu: Ugovor) određuju se prava i obaveze ugovornih strana, Zavoda i Korisnika, u vezi sa dodjelom i korišćenjem bespovratnih sredstava za samozapošljavanje, odobrenih na osnovu Rang liste Centralne komisije i Obavještenja o prihvatljivosti prijedloga projekta br. \_\_\_\_\_ od \_\_\_\_\_\_\_\_\_\_. godine, u okviru projekta “Program grantova za samozapošljavanje”.

2. Izrazi koji se u ovom Ugovoru koriste za fizička lica u muškom rodu podrazumijevaju iste izraze u ženskom rodu.

Član 2.

1. Javni poziv za dodjelu bespovratnih sredstava za samozapošljavanje (u daljem tekstu Poziv) bio je objavljen u/na zvaničnoj internet stranici Zavoda za zapošljavanje Crne Gore, http://www.zzzcg.me.

2. U skladu sa Pozivom Korisnik je dostavio kompletan prijedlog projekta br. \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_.godine.

Član 3.

**Predmet ugovora**

1. Predmet ovog Ugovora je dodjela bespovratnih sredstava za realizaciju projekta Muški frizerski salon. Projekat će se realizovati počev od 01.01.2021. godine i izvoditi u trajanju od 10 mjeseci u skladu sa odobrenim prijedlogom projekta, koji je Prilog 1 ovog ugovora.

2. Bespovratna sredstva se dodjeljuju Korisniku u skladu sa uslovima utvrđenim ovim Ugovorom, za koje Korisnik ovim putem izjavljuje da je upoznat sa istim i da ih prihvata u cjelosti.

Član 4.

**Ugovoreni iznos**

1. Zavod odobrava bespovratna sredstva za samozapošljavanje u skladu sa predloženim prijedlogom projekta \_\_\_\_\_\_\_\_\_\_\_\_\_\_ u maksimalnom iznosu od \_\_\_\_\_\_\_\_\_\_ EUR (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

2. Zavod će odrediti konačan iznos finansiranja opravdanih troškova Projekta na osnovu ukupno odobrenih troškova.

3. Navedeni iznos podrške i investicije uključuje PDV iskazan na fakturi dobavljača, ako pravno lice nije registrovano u sistemu PDV-a, odnosno pravno lice ne može PDV iskazan na fakturi iskoristiti kao ulazni PDV ili tražiti njegov povraćaj.

4. Korisnik dostavlja sredstvo osiguranja u obliku lične blanko mjenice na dan potpisivanja ovog Ugovora.

5. Blanko mjenica će biti vraćena Korisniku nakon što Korisnik realizuje sve svoje ugovorne obaveze.

Član 5.

1. Korisnik bespovratnih sredstava će dobiti bespovratna sredstva na sljedeći način :

* sredstva u visini od 80% bespovratnih sredstava (avans) u roku od 30 dana od dana potpisivanja ovog Ugovora, na žiro račun firme\_\_\_\_\_\_\_\_\_\_\_\_\_\_, br.\_\_\_\_\_\_\_\_\_\_\_\_\_\_\_\_\_\_\_\_\_\_\_.
* sredstva u visini od 20% bespovratnih sredstava u roku od 30 dana nakon odobravanja Završnog izvještaja i Zahtjeva za isplatu bespovratnih sredstava za samozapošljavanje (u daljem tekstu: Zahtjev za isplatu) od strane Korisnika. Zahtjev za isplatu mora biti potkrijepljen odgovarajućom dokumentacijom koja dokazuje prihvatljivost troškova.

2. Zavod će odrediti konačan iznos finansiranja opravdanih troškova Projekta na osnovu ukupno odobrenih troškova.

Član 6.

**Komunikacija ugovornih strana**

1. Komunikacija između ugovornih strana odvijaće se putem pošte, elektronske pošte ili ličnim dostavljanjem na slijedeće adrese:

Za Zavod

<adresa, adresa elektronske pošte >

Za Korisnika:

<adresa, adresa elektronske pošte Korisnika>

2.U svakom obliku komunikacije koji je povezan s ovim Ugovorom navodi se referentni broj Ugovora.

3. Ugovorne strane su obavezne bez odlaganja, a najkasnije u roku od tri radna dana od dana nastanka promjene vezane za kontakt podatke iz stava 1. ovog člana, obavijestiti pisanim putem.

4. Svi dokumenti se moraju slati na dokaziv način, odnosno na način da ugovorna strana koja ih je uputila raspolaže dokazom da ih je druga ugovorna strana primila (povratnica/dostavnica, izvještaj o uspješnom slanju faksom ili putem elektronske pošte, odnosno potvrda o preuzimanju od ugovorne strane kojoj je dokument upućen u slučaju ličnog dostavljanja i sl.)

Član 7.

**Pristup podacima i zaštita podataka o ličnosti**

1. Ugovorne strane su obavezne da štite lične podatke u skladu sa zakonodavstvom kojim se regulišu pitanja zaštite podataka o ličnosti. Lični podaci se prikupljaju i obrađuju u svrhu izvršavanja ugovornih obaveza i sprovođenja projekta. Pristup navedenim podacima osigurava se samo licima kojima su u navedenu svrhu potrebni.

2. Ugovorne strane preuzimaju odgovarajuće tehničke i sigurnosne mjere u svrhu zaštite ličnih podataka.

3. Zavod se obavezuje da će čuvati i da neće otkrivati trećim licima informacije o Korisniku i projektu (biznis planu) koji bi mogli naštetiti njegovim poslovnim interesima, osim u slučaju kada je to opravdano primjenom pravila o obavještavanju javnosti, drugih nacionalnih i EU institucija, koja proizlaze iz relevantnih EU i nacionalnih propisa.

1. **PRAVA I OBAVEZE UGOVORNIH STRANA**

Član 8.

**Prava i obaveze Zavoda**

1. Zavod kontinuirano vrši kontrolu projektnih aktivnosti koje sprovodi Korisnik, i odobrava opravdane troškove Projekta, koji su predviđeni biznis planom, a obračunati i dokazani na način utvrđen Operativnim priručnikom za korisnike bespovratnih sredstava za sprovođenje projekata samozapošljavanja (U daljem tekstu: Operativni priručnik – Prilog 2 Ugovora).

2. Zavod odobrava Izvještaj o napretku, Završni izvještaj i Zahtjev za isplatu, i zadržava pravo provjere vrijednosti utrošenih sredstava, uz mogućnost umanjenja iznosa prihvatljive investicije.

3. Zavod zadržava pravo odbijanja Zahtjeva za isplatu, ukoliko utvrdi povezanost Korisnika sa dobavljačem/ima ili njihovu međusobnu povezanost.

4. Zavod će osigurati blagovremenu obradu korisnikovog Zahtjeva za isplatu. Vremenski period između prijema potrebne dokumentacije za odobravanje plaćanja i isplate sredstava ne smije biti duži od 60 dana.

5. U slučaju raskida ovog Ugovora, Zavod nije obavezan izvršiti nikakva plaćanja Korisniku.

6. Zavod zadržava pravo da ne dozvoli korišćenje bespovratnih sredstava, u slučaju da se utvrdi da je korisnik dobio finansijsku podršku od Zavoda, kao rezultat prevarnih radnji.

Član 9.

**Prava i obaveze Korisnika**

1. Korisnik se obavezuje:
* da će projekat realizovati u skladu sa dokumentacijom dostavljenom u okviru Prijedloga projekta i da će sve aktivnosti u odobrenom projektu sprovoditi sa pažnjom dobrog privrednika, u skladu sa odredbama ovog Ugovora i svim važećim zakonima u Crnoj Gori.
* da će pripremiti i predati izvještaje iz člana 10. ovog Ugovora i Zahtjev za isplatu, kao i ostalu potrebnu prateću dokumentaciju u skladu s Operativnim priručnikom,
* da će dopustiti u svakom trenutku nesmetan pristup i kontrolu na terenu koja se odnosi na projekat, te da će dati na uvid svu dokumentaciju vezanu za projekat službenicima Zavoda, odnosno nezavisnoj reviziji koju može da angažuje Zavod ili reviziji za projekat „Program grantova za samozapošljavanje“,
* da će sva dokumenta koji se odnose na plaćanja za ugovoreni projekat biti unutar perioda sprovođenja projekta,
* da će sprovesti odgovarajuću proceduru nabavke u skladu sa poglavljem „Nabavke“ propisanim u Operativnom priručniku,
* da će čuvati svu dokumentaciju koja se odnosi na projekat od dana zaključenja ovog Ugovora i sljedećih 5 (pet) godina od datuma konačne isplate. U slučaju postupka pred sudom, period od 5 (pet) godina će se produžiti za vrijeme/dužinu trajanja postupka,
* da će osigurati da su svi podaci i informacije dostavljeni Zavodu tačni,
* da će dostaviti Zavodu sve potrebne podatke koji su vezani za sprovođenje projekta koje Zavod zatraži,
* da se slaže da će: (i) dobra, radovi i usluge koji će biti finansirani na osnovu ovog Ugovora biti kupljeni po razumnim cijenama, kao i da će ostali relevantni faktori biti uzeti u obzir, kao što su vrijeme isporuke, efikasnost i pouzdanost proizvoda, radova, i u slučaju usluga, njihov kvalitet i kompetentnost u pružanju usluge; (ii) dobra i usluge biti korišćeni samo u svrhu sprovođenja aktivnosti projekta,
* da će bez odlaganja obavijestiti Zavod o svim okolnostima koje utiču ili mogu uticati na sprovođenje projekta i okolnostima koje dovode ili mogu dovesti do odstupanja u (pravovremenom) izvršavanju ugovornih obaveza.
* da će osigurati zaštitu od svakog oblika diskriminacije i neravnopravnog postupanja u skladu sa važećim nacionalnim i EU propisima: tokom sprovođenja i razdoblja trajanja projekta osigurati poštovanje načela jednakih mogućnosti, načela zaštite i unapređenja okoline, i ostalih horizontalnih načela, u skladu sa odredbama važećeg EU i nacionalnog zakonodavstva i uslovima Poziva za dodjelu bespovratnih sredstava.
* da će preduzeti sve potrebne korake za objavljivanje činjenica koje ukazuju da je projekat finansiran pomoću *Operativnog programa Evropske unije i Crne Gore za zapošljavanje, obrazovanje i socijalnu zaštitu* i da će elemente vidljivosti držati na mjestu predviđenom u smjernicama za vidljivost, propisanom u Operativnom priručniku, sve dok je ovaj Ugovor na snazi.
* da će održati svoje zaposlenje sa punim radnim vremenom i plaćati poreze i doprinose najmanje 12 mjeseci od dana registracije djelatnosti.
1. Korisnik ima pravo da:

- traži izmjene projekta navedene u članu 13. ovog Ugovora,

- traži zaštitu svojih prava putem nadležnog suda

- navede svoje primjedbe na obavljenu kontrolu na terenu u izvještaju o terenskoj kontroli i da isti potpiše.

Član 10.

**Izvještaji**

1. Korisnik tokom sprovođenja Ugovora podnosi Zavodu sljedeće izvještaje: Izvještaj o napretku i Završni izvještaj o sprovođenju projekta (u nastavku teksta: Završni izvještaj). Izvještaji se sastoje od narativnog i finansijskog dijela i dostavljaju se u pisanom obliku na obrascu iz Dodatka Operativnog priručnika sa prilozima. Predmetni izvještaji odnose se na ugovoreni projekat u cijelini, nezavisno od izvora finansiranja i sadržajno moraju zadovoljavati sve ugovorene uslove.

2. Korisnik je dužan da izvještaje iz prethodnog stava podnese u sljedećim rokovima:

1. Izvještaji o napretku podnose se u roku od 15 dana po isteku svaka 4 mjeseca od sklapanja Ugovora, za vrijeme trajanja ugovorenog projekta;
2. Završni izvještaj podnosi se u roku od 30 dana od završetka sprovođenja projekta;

3. Ako Korisnik ne podnese izvještaj iz prethodnog stava u predviđenom roku, Zavod može raskinuti Ugovor shodno Članu 14. ovog Ugovora i zahtijevati povraćaj isplaćenih sredstava.

4. Ako su za završetak provjere izvještaja iz stava 2. ovog člana Zavodu potrebne dodatne informacije, pisanim putem će od Korisnika zahtijevati njihovo dostavljanje, u za to naznačenom roku, koji ne može biti kraći od 3 niti duži od 10 radnih dana. Rok u kojem se izvještaj provjerava ne teče do dostavljanja traženih informacija, a nastavlja da teče danom njihovog dostavljanja, a do tada proteklo vrijeme uračunava se u ukupno trajanje roka.

5. Izvještaji iz stava 2. ovog člana moraju biti odobreni najkasnije u roku od 30 dana od dana dostavljanja izvještaja.

1. **PRIHVATLJIVI I NEPRIHVATLJIVI TROŠKOVI**

Član 11.

**Prihvatljivi toroškovi**

1. Da bi bili prihvatljivi u okviru Poziva za podnošenje prijedloga projekta, troškovi moraju da:

* budu uključeni u biznis plan;
* budu potrebni za izvođenje aktivnosti;
* budu u skladu sa realnim trenutnim tržišnim cijenama;
* su nastali i da budu plaćeni za vrijeme trajanja Ugovora za dodjelu bespovratnih sredstava sa Zavodom za zapošljavanje;
* budu evidentirani na računu Korisnika bespovratnih sredstava u poreskoj ili računovodstvenoj dokumentaciji, sa originalima dokumenata koji dokazuju navedene troškove.

2. Prihvatljivi troškovi uključuju:

* kupovinu mašina, tehnike, alata i opreme potrebne za obavljanje djelatnosti na koju se odnosi Biznis plan. U prihvatljive troškove ulaze i kupovina polovne opreme, ali samo u slučaju kada nova oprema prelazi vrijednost bespovratnih sredstava koja se dodjeljuju, a neophodna je za obavljanje djelatnosti za koju se potražuju bespovratna sredstva. Oprema ne smije da bude starija od 5 godina i mora imati dokaz o godini proizvodnje;
* kupovinu i održavanje nove IKT (Informaciono-komunikacione tehnologije) opreme ukoliko je ista neophodna za obavljanje djelatnosti za koju se konkuriše;
* kupovinu i održavanje softvera, ukoliko je isti neophodan za obavljanje djelatnosti za koju se konkuriše;
* doprinose za samozaposlenu osobu za puno radno vrijeme najduže za period trajanja projekta;
* troškovi zarade (plata) za drugo lice koje se zapošljava (dodatno zapošljavanje), najviše za period trajanja projekta (ukupni trošak zarade ili tzv. bruto2) ako novozaposlena lica pripadaju prioritetnim ciljnim grupama iz sekcije 4.1.1., ali ukupan iznos mjesečnog troška ne smije da bude manji od minimalne bruto2 zarade[[1]](#footnote-1) (bruto2) niti veći od 750,00 EUR mjesečno (bruto2).
* zakup poslovnog prostora najviše za period trajanja projekta. Prostor ne može da bude zakupljen od strane bliskog rođaka Korisnika bespovratnih sredstava;
* knjigovodstvene usluge najviše za period trajanja projekta ali iznos troškova mjesečno ne smije da bude veći od 100 EUR;
* marketinške aktivnosti i oglašavanje (izradu i održavanje web stranica, zakup domena, web hosting, štampanje materijala za oglašavanje, izradu reklamnih ploča i natpisa, internet oglašavanje, izradu logotipa, brendiranje) u ukupnom iznosu najviše do 10% prihvatljivih troškova;
* nabavku sirovine i repromaterijala u skladu sa potrebama poslovanja. Ovi troškovi će biti prihvatljivi, ukoliko direktno utiču na nesmetano poslovanje Korisnika. Kupovina sirovina se može pokriti samo jednom, kao jednokratna kupovina početnih zaliha;
* administrativni troškovi u ukupnom iznosu do najviše 5% prihvatljivih troškova;
* edukacije vezane za obavljanje djelatnosti u ukupnom iznosu najviše do 10% prihvatljivih troškova,
* PDV iskazan na fakturi dobavljača, ako pravno lice nije registrovano u sistemu PDV-a, odnosno ne može PDV iskazan na fakturi iskoristiti kao ulazni PDV ili tražiti njegov povraćaj;

Član 12.

**Neprihvatljivi troškovi**

Sljedeći troškovi nijesu prihvatljivi:

* troškovi registracije poslovnog subjekta;
* kazne, novčane kazne i parnični troškovi;
* carine i uvozni troškovi i sve druge slične naknade;
* doprinosi u naturi;
* dugovi i pokrića gubitaka ili dugovanja te pristigle kamate;
* potraživanja koja se finansiraju za druge poslove;
* kupovina nepokretnosti (zemlje, objekata);
* izgradnja objekata, adaptacija (građevinarski radovi) i renoviranje objekata i prostorija;
* kupovina telefonskih i mobilnih uređaja;
* podzakup prostora;
* najam/leasing vozila i opreme;
* studije, istraživanja, članarine, licence;
* troškovi puta i dnevnica osoblja, službena putovanja;
* kupovina transportnih vozila čija je namjera pružanje usluga izvan sopstvene proizvodnje podnosioca prijedloga projekta i /ili kupovina bilo kojih transportnih vozila koja se neće koristiti direktno u aktivnostima predloženog poslovanja.

**IV. IZMJENE UGOVORA**

**Opšte odredbe**

Član 13.

1. Ugovor se ne može izmijeniti u svrhu ili iz razloga koji bi doveo u pitanje zaključke postupka dodjele bespovratnih sredstava, posebno provjeru prihvatljivosti i ocjenu kvaliteta projektnog prijedloga i postupanje u skladu s načelom jednakog postupanja.

2. Izmjene Ugovora kojima se uvode nove i/ili mijenjaju postojeće aktivnosti i s njima povezani prihvatljivi troškovi koje je moguće nadoknaditi, u skladu s odredbama Ugovora, prihvatljive su samo u slučaju kada su kumulativno ispunjeni sljedeći uslovi:

a) izmjene su nastale zbog nepredvidivih okolnosti koje su nastupile nakon predaje projektne prijave na osnovu koje je sklopljen Ugovor,

b) izmjene su nužne za uredno izvršenje Ugovora,

c) povezani troškovi ne prelaze ukupan iznos bespovratnih sredstava naveden u Ugovoru.

3. Sve izmjene koje su nužne za izvršenje Ugovora, i kojima se uvode nove i/ili mijenjaju postojeće aktivnosti, a ne ispunjavaju kumulativno uslove iz prethodnog stava ovog člana, Zavod može prihavtiti uz uslov da troškove povezane sa izmjenom snosi Korisnik.

4. U slučaju izmjena Ugovora, koje je u skladu sa stavom 2. ovog člana predložio Korisnik, Korisnik mora poslati Zavodu Zahtjev za izmjenu ugovora, u pisanom obliku sa pratećom dokumentacijom kojom dokazuje navode iz zahtjeva i potkrepljuje potrebu za izmjenom Ugovora.

**Izmjene Ugovora na temelju zahtjeva ugovorne strane**

Član 14.

1. Svaka od ugovornih strana može zahtijevati da se Ugovor izmijeni aneksom Ugovora ako za izmjenu postoji opravdan razlog. Ako izmjene Ugovora predlaže Korisnik,on snosi rizik vezan za neprihvatljive troškove, obustavu isplate i raskid Ugovora prije odobravanja predložene izmjene ili u slučaju njenog neodobravanja. Korisnik podnosi Zavodu zahtjev za izmjenu Ugovora. Zavod, po stupanju na snagu Aneksa ugovora, može Korisniku odobriti troškove koji su nastali prije toga datuma, a koji se Aneksom Ugovora uvode kao prihvatljivi.

2. Izmjene Ugovora o kojima su se saglasili Korisnik i Zavod sastavljaju se u formi pisanog Aneksa Ugovora koji potpisuju obje strane.

3. Ugovor se može izmijeniti tokom perioda sprovođenja projekta, a najkasnije do odobrenja Završnog izvještaja (u zavisnosti od prirode izmjene, što se procjenjuje u svakom pojedinačnom slučaju).

4. Izmjene projekta će biti odobrene samo ako se projekat ne može realizovati bez zatražene izmjene ili ako zatražena izmjena ima uticaj na poboljšanje projekta. Razlozi za odobravanje izmjena su sljedeći: viša sila, prestanak proizvodnje određene robe koja je trebala biti nabavljena, nemogućnost dobavljača da pruža usluge, nabavi robu ili izvede radove, izmjene nastale kao posljedica potrebe za usklađivanjem sa zakonodavstvom, situacije koje se nisu mogle predvidjeti u trenutku ugovaranja i uvođenje nove tehnologije koja može poboljšati efikasnost projekta. Svi ovi razlozi moraju biti obrazloženi i potkrijepljeni odgovarajućom dokumentacijom da bi bili prihvatljivi.

5. U slučaju izmjena Ugovora, koje predlaže Korisnik, Korisnik mora poslati Zavodu zahtjev u pisanom obliku s pratećom dokumentacijom kojom dokazuje navode iz zahtjeva i potkrepljuje potrebu za izmjenom Ugovora. Zavod je dužan donijeti odluku o predloženim izmjenama u roku od 20 dana od dana prijema zahtjeva.

6. U slučaju pozitivne odluke, Zavod dostavlja potpisani Aneks Ugovora na potpis Korisniku. Potpisani Aneks Ugovora Korisnik dostavlja Zavodu bez odlaganja, a najkasnije u roku od 15 dana od dana njegovog prijema.

7. U slučaju negativne odluke, Zavod o istom obavještava Korisnika pisanim putem uz odgovarajuća obrazloženja.

8. Ako Korisnik blagovremeno ne dostavi potpisani Aneks Ugovora, smatraće se da ne pristaje na njegovo sklapanje.

9. Izmjena Ugovora na temelju zahtjeva ugovorne strane stupa na snagu onoga dana kada Aneks Ugovora potpiše posljednja ugovorna strana.

**Izmjene Ugovora na temelju odluke Zavoda**

Član 15.

1. Korisnik pristaje na to da se Ugovor može izmijeniti, uz potpisivanje Aneksa ugovora, i to samo u sljedećim slučajevima:

1. iznos odobrenih bespovratnih sredstava iz Ugovora se smanjuje zbog otkrivenih i nedvosmisleno utvrđenih grešaka (na primjer u obračunu prihvatljivih troškova) ili nepravilnosti usljed kojih su prihvatljivi troškovi proglašeni neprihvatljivim;
2. došlo je do izmjena propisa u nacionalnom zakonodavstvu ili zakonodavstvu EU zbog kojih je Ugovor nedvomisleno u suprotnosti s odredbama istih;
3. ako se nedvosmisleno utvrdi da postoje očigledne uštede u projektu u poređenju s odobrenim bespovratnim sredstvima i ostvarenim ili planiranim troškovima.

2. U slučajevima navedenim u prethodnom stavu ovog člana, Ugovor se može izmijeniti tokom cijelog razdoblja njegovog izvršavanja. Aneks Ugovora proizvodi pravno dejstvo od dana kada ga poslednja ugovorna strana potpiše.

**Izmjene Ugovora manjeg značaja**

Član 16.

1. U odnosu na izmjene manjeg značaja koje se odnose na promjenu naziva/imena ugovorne strane, adrese, bankovnog računa ili podataka koji se odnose na kontakte, nije potrebno sklapati pisani Aneks Ugovora, već strana u odnosu na koju je nastala takva promjena bez odlaganja pisanim putem o nastaloj promjeni obavještava drugu stranu.

2. Zavod će bez odlaganja obavijestiti Korisnika o izmjenama manjeg značaja, u pogledu forme obrazaca i pripadajućeg postupanja putem kojih Korisnik, u skladu s ovim Ugovorom, istom dostavlja relevantne podatke i informacije. Riječ je o izmjenama koje ne utiču na već Ugovorom utvrđena prava i obaveze Korisnika te u odnosu na njih nije potrebno sklapati pisani Aneks Ugovora.

3. Izmjene manjeg značaja iz stava 1. i 4. ovoga Člana Korisnik može uvesti na sopstvenu odgovornost te je obavezan obavijestiti Zavod pisanim putem, najkasnije s predajom Izvještaja. U navedenom slučaju, Zavod zadržava pravo istražiti da li te promjene dovode u pitanje dalje sprovođenje Ugovora na temelju novonastalih okolnosti. U tu svrhu Zavod ima pravo zahtijevati od Korisnika dostavljanje dodatnih informacija, dokumentacije ili drugog obrazloženja i ne prihvatiti predloženu izmjenu u skladu s utvrđenim činjeničnim stanjem. U slučaju da Zavod utvrdi da je riječ o nedozvoljenoj izmjeni, tj. izmjeni koja se ne može podvesti pod pojam „izmjene manjeg značaja“ u smislu ovoga Člana, troškovi aktivnosti koje se odnose na predmetnu izmjenu biće neprihvatljivi.

4. Kada je riječ o izmjeni koja rezultira preraspodjelom između pojedinih vrsta planiranih troškova u biznis planu s odstupanjem između pojedinih stavki većim od 25% (dvadeset pet posto) izvorno unijetog (ili eventualno izmjenama Ugovora promijenjenog), Korisnik pokreće zahtjev za izmjenu Ugovora i dostavlja Zavodu najkasnije sa izvještajem.

1. **KONTROLA NA TERENU**

Član 17.

1. Redovne kontrole na terenu sprovodiće se barem jednom u 4 mjeseca i nakon predaje završnog izvještaja, a prije odobrenja završnog plaćanja.

2. Troškovi uključeni u Zahtjev za isplatu moraju biti takvi da se mogu utvrditi i provjeriti.

3. Korisnik je obavezan osigurati da se završni zahtjev za isplatu i drugi finansijski podaci povezani s projektom mogu lako i tačno uskladiti s njegovim računovodstvenim evidencijama. U tu svrhu Korisnik mora pripremiti i čuvati odgovarajuću dokumentaciju i pokazatelje za potrebe nadležnih tijela, a radi osiguranja jasnog revizijskog traga.

4. Osim redovnih kontrola, *ad hoc* kontrole na terenu (s najavom ili bez) mogu se obavljati u bilo kojem trenutku za vrijeme trajanja projekta i tokom 5 (pet) godina nakon završetka sprovođenja ovog Ugovora. Kontrolu na terenu sprovode službenici Zavoda ili nezavisne revizije koje može da angažuje Zavod ili revizija za projekat „Program grantova za samozapošljavanje“ (u daljem tekstu: osobe zadužene za praćenje Osobe zadužene za praćenje mogu obavijestiti Korisnika najviše 3 dana prije sprovođenja kontrole na terenu, pod uslovima da ciljevi i svrha kontrole na terenu nisu ugroženi prethodnom najavom.

5. Korisnici čiji se projekti kontrolišu u obavezi su da pripreme sve potrebne podatke i materijale za sprovođenje kontrole na terenu. U tu svrhu, Korisnik se obavezuje da omogući odgovarajući pristup osoblju ili predstavnicima tih institucija i njihovu posjetu sjedištu i mjestu na kojem se projekat sprovodi, uključujući i njegove informacione sisteme, kao i sva dokumenta i baze podataka koje se odnose na tehničko i finansijsko upravljanje projektom te da preduzme sve potrebne korake kako bi olakšao njihov rad. U slučaju da korisnik ne dozvoli ili spriječi kontrolu na terenu, ili na bilo koji drugi način utiče na rad osobe zadužene za praćenje, Zahtjev za isplatu neće biti odobren.

6. Dokumenta moraju biti lako dostupna i spremljena tako da olakšaju provjeru, a Korisnik mora obavijestiti Zavod o tačnom mjestu na kojem se čuvaju.

7. osobe zadužene za praćenje će imati pristup cjelokupnoj dokumentaciji vezanoj za ulaganje sufinasirano sredstvima predviđenim iz Poziva tokom svih kontrola koje se sprovode prije isplate i tokom 5 (pet) godina od finalnog plaćanja od strane Zavoda.

8. Prilikom obavljanja kontrole na terenu vrši se:

* provjera opreme i mehanizacije, robe i poslovne dokumentacije (računa, dokumenata o ispunjavanju uslova, potvrda o plaćanju, garantnih listova, tehničkih podataka, rješenja, ugovora, potvrda, podataka o korišćenim materijalima i obavljenom poslu i bankovnih izvještaja u posjedu korisnika i sa njim povezanih lica, dokumentacije vezane za sprovođenje postupaka nabavke) podnosioca zahtjeva za prihvatljive troškove koji su predmet podrške;
* provjera svih podataka koji se odnose na prirodu, kvantitet i kvalitet roba i usluga;
* provjera realizacije projekta i načina korišćenja bespovratnih sredstava;
* prikupljanje podataka i obavještenja od drugih nadležnih organa;
* provjera označavanja projekta u skladu sa Ugovorom o dodjeli bespovratnih sredstva i Operativnim priručnikom za korisnike bespovratnih sredstava za sprovođenje projekata samozapošljavanja.

9.Oosobe zadužene za praćenje na terenu prikupljaju podatke i informacije od mjerodavnih lica, svjedoka, stručnjaka i drugih lica, ako je to potrebno za adekvatno obavljanje kontrole. Takođe, kontrolori će sačiniti odgovarajuću foto-arhivu investicije za svakog pojedinačnog korisnika.

10. Osoba zadužena za praćenje će sastaviti Izještaj o kontroli na terenu. Korisnik ima pravo da navede primjedbe na obavljenu kontrolu na terenu u izvještaju o posjeti/kontroli na terenu i da isti potpiše.

11. Ukoliko se tokom kontrole utvrdi da se projekat ne sprovodi u skladu sa biznis planom ili se sprovodi suprotno odredbama ovog Ugovora, Zavod će pisanim putem upozoriti Korisnika da ispravi uočene nedostake i nepravilnosti u roku koji ne smije biti kraći od 5 niti duži od 15 dana.

1. **RASKID UGOVORA**

Član 18.

1. Ukoliko je Korisnik postupao protivno odredbama ovog Ugovora zaključenog sa Zavodom ili je pravila o korišćenju bespovratnih sredstava kršio na bilo koji drugi način Zavod će jednostrano raskinuti ovaj Ugovor u sljedećim slučajevima:

* ukoliko Korisnik ne podnese Zahtjev za isplatu sa svom potrebnom pratećom dokumentacijom i ukoliko Korisnik podnese Zahtjev za isplatu nakon isteka roka,
* ukoliko Korisnik obavijesti Zavod da odustaje od projekta,
* ukoliko Korisnik spriječi ili na bilo koji drugi način utiče na kontrolore u sprovođenju njihove terenske kontrole,
* ukoliko je utvrđeno postojanje nepravilnosti tokom podnošenja prijedloga projekta kao i u sprovođenju projekta, a Korisnik ih nije ispravio ni nakon dodatnog roka za ispravku iz Člana 16. stav 10.

2. Ukoliko Korisnik dostavi Zavodu izvještaj i dokaze o plaćanju koji se značajno razlikuju od odobrenih projektnih troškova navedenih u biznis planu ili izmjenom Ugovora, Zavod će takav izvještaj smatrati neopravdanim, a Korisnik će biti u obavezi da Zavodu vrati već dodijeljeni iznos sredstva, u roku od 30 dana od stupanja na snagu raskida Ugovora, u suprotnom sredstva će biti potraživana po osnovu dostavljene i potpisane lične blanko mjenice od strane Korisnika.

3. Ukoliko je Korisnik postupao protivno odredbama ovog Ugovora zaključenog sa Zavodom ili pravila o korišćenju bespovratnih sredstava krši na bilo koji drugi način, a postoji finansijski učinak, odnosno sredstva podrške su isplaćena Korisniku, Zavod će raskinuti ovaj Ugovor i zahtijevati povraćaj već dodijeljenih sredstava od Korisnika s ostvarenim kamatama po osnovu tih sredstava od dana njihove isplate.

4. Korisnik ima pravo raskinuti Ugovor o čemu mora u pisanoj formi obavijestiti Zavod najmanje 30 dana unaprijed. Izjava o raskidu ugovora proizvodi učinak od dana kada je Zavod zaprimio. U navedenom razdoblju Korisnik ne preduzima aktivnosti koje uzrokuju trošak.

5. Ugovorne strane mogu sporazumno, pisanim putem raskinuti Ugovor.

6. U slučaju raskida Ugovora, Korisnik je dužan da u cjelosti vrati finansijska sredstva plaćena na temelju Ugovora, s ostvarenim kamatama po osnovu tih sredstava od dana njihove isplate.

**Obustavljanje i odlaganje sprovođenja projekta**

Član 19.

1. U opravdanim slučajevima nepredvidivih i objektivnih okolnosti Korisnik može zatražiti odobrenje da obustavi sprovođenje svih projektnih aktivnosti i obustavi ispunjavanje svih ugovornih obaveza.

2. Korisnik zahtjev iz stava 1. ovog člana podnosi Zavodu po saznanju o nastupanju navedenih okolnosti. Zahtjev se podnosi u pisanom obliku te mora biti obrazložen i praćen dokumentacijom kojom se dokazuju navodi iz zahtjeva.

3. Zavod donosi odluku o zahtjevu iz stava 2. ovog člana u roku od 30 dana od dana prijema zahtjeva. Izuzetno, ako je to opravdano, Zavod može zahtijevati od Korisnika da dostavi dodatne informacije, a rok za dostavljanje istih ne može biti duži od 5 radnih dana. Rok za donošenje odluke miruje u razdoblju od postavljanja takvog zahtjeva pa do prijema traženih podataka/dokumenata i nastavlja da teče istekom navedenog razdoblja. Odluka Zavoda kojom se odbija zahtjev Korisnika mora biti obrazložena.

4. Korisnik snosi punu odgovornost za pravovremeno podnošenje zahtjeva za obustavu sprovođenja svih projektnih aktivnosti i obustavu ispunjavanja svih ugovornih obaveza, a Zavod ne odgovara za štetu koja je Korisniku nastala zbog neprihvatanja neopravdanog zahtjeva za obustavom.

5. Ako okolnost koja je osnov zahtjeva za obustavu iz stava 1. ovoga Člana nije osnova za raskid Ugovora, Korisnik preduzima sve potrebne mjere u svrhu nastavka sprovođenja projekta, čije sprovođenje se nastavlja kad to okolnosti dopuste, o čemu Korisnik mora blagovremeno obavijestiti Zavod. Opisani slučaj smatra se odlaganjem sprovođenja projekta.

**Nastupanje vanrednih okolnosti**

Član 20.

1. Vanredne okolnosti su one koje nastupaju nakon sklapanja Ugovora, nisu se mogle predvidjeti u vrijeme sklapanja Ugovora, nastale su prije isteka roka za ispunjenje obaveze, a za jednu ugovornu stranu je ispunjenje obaveze postalo pretjerano otežano ili bi joj nanijelo pretjerano veliki gubitak.

2. Ugovorna strana kod koje su nastupile okolnosti iz stava 1 ovoga Člana, obavezna je da bez odlaganja, a najkasnije u roku od pet dana od saznanja za navedene okolnosti, pisanim putem o tome obavijesti drugu ugovornu stranu. U obavještenju se navode pojedinosti o prirodi, mogućem trajanju i vjerovatnim posljedicama tog događaja i iznose dokazi iz kojih se može utvrditi nastupanje ovakvog događaja. Ugovorna strana koja ne postupi u skladu s navedenim, odgovorna je drugoj ugovornoj strani/stranama za štetu koju ova pretrpi zbog propuštanja davanja ovakvog obavještenja. Svaka ugovorna strana nastaviće da izvršava svoje ugovorne obaveze do mjere do koje je to razumno moguće.

3. Zavod utvrđuje može li se u navedenim okolnostima nastaviti sprovođenje Ugovora, te će donijeti odluku o nastavku sprovođenja Ugovora. Odluku o raskidu Ugovora će donijeti u slučaju da nastale vanredne okolnosti, s obzirom na svoj opseg i značaj značajno otežavaju ili u potpunosti onemogućavaju sprovođenje Ugovora.

**Povraćaj sredstava**

Član 21.

Korisnik se obavezuje da vrati sve preplaćene iznose u roku od 60 dana od dana prijema obavještenja kojim Zavod zahtijeva od Korisnika plaćanje dugovanog iznosa.

1. **JAVNOST PODATAKA**

Član 22.

Korisnik se obavještava da prihvatanjem bespovratnih sredstava prihvata uključivanje u Listu krajnjih korisnika koja će, uzimajući u obzir zaštitu ličnih podataka i zahtjeve sigurnosti, biti objavljena na web stranici Zavoda za zapošljavanje Crne Gore (<http://www.zzzcg.me>).

**VIII. RJEŠAVANJE SPOROVA**

Član 23.

1. Ugovorne strane su saglasne da će sve eventualne sporove iz ovog Ugovora riješiti mirnim putem i sporazumno.

2. Postupak mirnog rješavanja spora dužna je pokrenuti svaka od ugovornih strana dostavljanjem pisanog zahtjeva za mirno rješavanje spora.

3. Na zahtjev iz stava 2. ovog člana se odgovara pisanim putem u roku od 15 dana od dana njegovog zaprimanja. Ako zahtjev ne bude prihvaćen ili sporazum o mirnom rješenju spora nije postignut u roku od 30 dana od dana podnošenja zahtjeva za mirnim rješavanjem spora, podnosilac zahtjeva može pokrenuti spor pred nadležnim sudom.

**IX. ZAVRŠNE ODREDBE**

Član 24.

Potpisivanjem ovog Ugovora ugovorne strane potvrđuju da su isti pročitale i razumjele i da prihvataju sva prava i obaveze kao i pravne posljedice koje iz njega proizlaze.

Član 25.

Sastavni dio Ugovora su:

Prilog 1: Odobren prijedlog projekta

Prilog 2: Operativni priručnik za korisnike bespovratnih sredstava za sprovođenje projekata samozapošljavanja sa prilozima

Član 26.

1. Ovaj Ugovor sačinjen je u četiri (4) istovjetna primjerka, od kojih jedan (1) primjerak pripada Korisniku, a tri (3) primjerka Zavodu.

2. Svaki zaključeni primjerak Ugovora predstavlja original i proizvodi jednako pravno dejstvo

**STUPANJE NA SNAGU I TRAJANJE UGOVORA**

Član 27.

Ovaj ugovor stupa na snagu danom potpisivanja i traje do ispunjenja svih ugovornih obaveza obje ugovorne strane.

|  |  |
| --- | --- |
| U:  | U:  |
| Datum:  | Datum:  |
| Korisnik | Zavod za zapošljavanje Crne Gore |
| Odgovorna osobaIme i prezime | DirektorSuljo Mustafić |
| Potpis | Potpis |

1. Od 1.7.2019 minimalna neto mjesečna zarada je 222 eura [↑](#footnote-ref-1)